
1. Vispārīgā informācija

1.1. Iepirkuma identifikācijas numurs

SPAAO 2016/2
1.2. Pasūtītājs

SIA „Vidusdaugavas SPAAO”
Pasūtītāja rekvizīti:

	Adrese:
	Lāčplēša iela 1, Aizkraukle, LV-5101

	Reģ.nr.:
	55403015551

	Banka:
	AS “Swedbank”

	Kods:
	HABALV22

	Konts:
	LV38HABA0551034378558

	Tālruņa Nr.:
	+371 65133917

	Faksa Nr.:
	+371 65133917

	E-pasta adrese:
	spaao@spaao.lv 

	Pasūtītāja kontaktpersona:
	Jānis Daģis, tālruņa Nr.+371 29284723.

	
	


1.3. Iepirkuma priekšmets 
Tehniskās specifikācijas prasībām atbilstošu ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai.

1.4. Līguma izpildes vieta un laiks
Ķimikālijas reversās osmozes infiltrāta attīrīšanas iekārtas darbības tehnoloģisko procesu nodrošināšanai piegādājamas sadzīves atkritumu poligonā „Dziļā vāda”, Mežāres pagastā, Krustpils novadā novadā, ne vēlāk kā 7 (septiņu) darba dienu laikā no attiecīga pieprasījuma saņemšanas.

Līguma termiņš – 1 gads.

1.5. Nolikuma saņemšanas vieta

Nolikumu var saņemt līdz 2016.gada 7.decembrim plkst.9:00, katru darba dienu no plkst. 9:00 līdz 12:00 un no plkst. 13:00 līdz 16:00 SIA „Vidusdaugavas SPAAO” birojā, Aizkrauklē, Lāčplēša ielā 1 līdz piedāvājumu iesniegšanas termiņa beigām, vai pasūtītāja mājas lapā www.spaao.lv.
1.6. Piedāvājuma iesniegšanas un atvēršanas vieta, datums, laiks un kārtība

1.6.1.  Ieinteresētās personas savus piedāvājumus var iesniegt līdz 2016.gada 7.decembrim plkst.9:00, iesniedzot personīgi SIA „Vidusdaugavas SPAAO” birojā Aizkrauklē, Lāčplēša ielā 1 vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstākminētajam termiņam. Piedāvājums, kas iesniegts pēc minētā termiņa, tiks neatvērts atgriezts atpakaļ iesniedzējam.
1.6.2. Piedāvājumi tiks atvērti SIA „Vidusdaugavas SPAAO” birojā Aizkrauklē, Lāčplēša ielā 1, 2016.gada 7.decembrī plkst.9:00. 
1.6.3.  Piedāvājumu atvēršana ir atklāta. Pretendenta pārstāvis piedāvājumu atvēršanā uzrāda personu apliecinošu dokumentu, kā arī dokumentu, kas apliecina tā tiesības pārstāvēt attiecīgo pretendentu. 

1.6.4.  Sākot piedāvājumu atvēršanas sanāksmi, tiek paziņots iepirkuma komisijas sastāvs. Pēc iepirkuma komisijas sastāva paziņošanas tiek nolasīts pretendentu saraksts. Pēc tam katrs iepirkuma komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts kāda konkrēta pretendenta izvēlē vai darbībā. Pēc apliecinājumu parakstīšanas iepirkuma komisija atver pretendentu piedāvājumus to iesniegšanas secībā, nosaucot pretendentu, piedāvājuma iesniegšanas datumu, laiku un piedāvāto līgumcenu. Visi iepirkuma komisijas locekļi parakstās uz piedāvājuma oriģināliem. Kad visi piedāvājumi atvērti, piedāvājumu atvēršanas sanāksmi slēdz. Iepirkuma komisija piedāvājumus izvērtē un lēmumu par atklāta konkursa uzvarētāju pieņem slēgtā sēdē. 
1.7. Piedāvājuma noformēšana

1.7.1. Piedāvājums jānoformē atbilstoši 2010.gada 28.septembra Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām un jāiesniedz aizlīmētā iepakojumā, uz kuras jānorāda:
1.7.1.1.pasūtītāja nosaukums un adrese;
1.7.1.2.pretendenta nosaukums un adrese;
1.7.1.3.atzīme „Piedāvājums atklātam konkursam „Ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG28-8 darbības tehnoloģisko procesu nodrošināšanai”, iepirkuma identifikācijas numurs SPAAO 2016/2. Neatvērt līdz 2016.gada 7.decembrim plkst.9:00”.
1.7.2. Piedāvājums sastāv no:
1.7.2.1. pretendentu atlases dokumentiem, ieskaitot pieteikumu dalībai atklātā konkursā (viens oriģināls un divas kopijas);
1.7.2.2. tehniskā piedāvājuma (viens oriģināls un divas kopijas);
1.7.2.3. finanšu piedāvājuma (viens oriģināls un divas kopijas).
1.7.3. Piedāvājuma ārējā iepakojumā (nolikuma 1.8.1.punktā norādītajā aploksnē) ievieto divus aizlīmētus iekšējus iepakojumus, no kuriem vienā ievieto piedāvājuma oriģinālu, bet otrā - piedāvājuma kopijas. Uz iekšējiem iepakojumiem attiecīgi norāda atzīmi “ORIĢINĀLS” vai “KOPIJAS”, kā arī pretendenta nosaukumu un reģistrācijas numuru vai personas kodu.

1.7.4. Piedāvājuma iekšējos iepakojumos attiecīgi ievieto piedāvājuma daļu oriģinālus vai kopijas. Uz piedāvājuma daļu oriģināliem un to kopijām attiecīgi norāda:
1.7.4.1. atzīmi “ORIĢINĀLS” vai “KOPIJA”;

1.7.4.2. pretendenta nosaukumu un reģistrācijas numuru vai personas kodu.

1.7.5. Piedāvājumam jābūt cauršūtam. Dokumentiem jābūt sanumurētiem un jāatbilst pievienotajam satura radītājam. 
1.7.6. Piedāvājumā iekļautajiem dokumentiem jābūt skaidri salasāmiem, bez labojumiem.

1.7.7. Piedāvājums jāsagatavo latviešu valodā. Pretendentu atlases dokumenti un tehniskā dokumentācija var tikt iesniegta svešvalodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

1.7.8. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

1.7.9. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkuma procedūrā pārstāv attiecīgo personu grupu vai personālsabiedrību, kā arī katras personas atbildības sadalījumu.
1.7.10. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 
1.7.11. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

1.7.12. Iesniegtie piedāvājumi atklātā konkursā, izņemot šā nolikuma 1.6.1.punktā noteikto gadījumu, ir pasūtītāja īpašums un netiek atdoti atpakaļ pretendentiem. 

2. Informācija par iepirkuma priekšmetu
2.1. Tehniskās specifikācijas prasībām atbilstošu ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai.

2.2. Iepirkuma priekšmets nav sadalīts daļās.

2.3. Pretendents nevar iesniegt piedāvājuma variantus.

2.4. Ķīmiskiem reversās osmozes membrānu mazgāšanas līdzekļiem jābūt pārbaudītiem un speciāli pielāgotiem, lai reģenerētu speciāli filtrāta attīrīšanai pielāgotās reversās osmozes membrānas (speciāli modificēts poliamīds), kā arī efektīvi reģenerētu membrānas. Membrānu skalošanas cikli nedrīkst būt īsāki par 100–150 iekārtas darba stundām, taču nekādā gadījumā nedrīkst bojāt membrānu virsmas.

2.5. Reakcijas inhibitoram efektīvi jāaizsargā reversās osmozes membrānas no bārija, stroncija, silīcija sulfātu veidošanās.

2.6. Koncentrētai  sērskābei jābūt tīrai, tā nedrīkst bojāt membrānas, un tai jābūt piemērotai reversās osmozes infiltrāta attīrīšanas procesam.

3. Prasības pretendentiem

3.1. Nosacījumi pretendenta dalībai atklātā konkursā
3.1.1. Pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistīti ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīta par vainīgu jebkurā no šādiem noziedzīgiem nodarījumiem:
3.1.1.1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana,
3.1.1.2. krāpšana, piesavināšanās vai noziedzīgi iegūtu līdzekļu legalizēšana,

3.1.1.3. izvairīšanās no nodokļu un tiem pielīdzināto maksājumu nomaksas,

3.1.1.4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai.
3.1.2. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā:

3.1.2.1. viena vai vairāku tādu valsts pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi, 

3.1.2.2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu.
3.1.3. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai naudas sodu samazinājusi.
3.1.4. Nav pasludināts pretendenta maksātnespējas process, apturēta vai pārtraukta pretendenta saimnieciskā darbība, nav uzsākta tiesvedība par pretendenta bankrotu vai pretendents netiek likvidēts.
3.1.5. Saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju nav konstatēts, ka pretendentam dienā, kad paziņojums par līgumu publicēts Iepirkumu uzraudzības biroja mājaslapā, vai pretendentam, attiecībā uz kuru pieņemts lēmums par iespējamu līguma slēgšanas tiesību piešķiršanu, šā lēmuma pieņemšanas dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.
3.1.6. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
3.1.7. Augstāk minētajos punktos noteiktās prasības attiecas uz:

3.1.7.1. pretendentu, personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);

3.1.7.2. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām (prasības, kas noteiktas nolikuma 3.1.2.-3.1.6.punktos).
3.1.8. Pretendenta darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai nevar būt mazāka par 80 procentiem (vai nesasniegt valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.
3.2. Prasības attiecībā uz pretendenta iespējām veikt profesionālo darbību, pretendenta saimnieciskajam un finansiālajam stāvoklim, tehniskajām un profesionālajām spējām

3.2.1. Pretendentam iepriekšējo trīs gadu (2013., 2014., 2015.) laikā ir veicis tehniskās specifikācijas prasībām atbilstošu ķimikāliju piegādi.

3.2.2. Pretendents pakalpojuma izpildei var piesaistīt apakšuzņēmējus un balstīties uz apakšuzņēmēju un citu personu (Persona, uz kuras iespējām pretendents balstās) iespējām, lai apliecinātu, ka pretendenta kvalifikācija atbilst pretendenta kvalifikācijas prasībām. Šādā gadījumā pretendents pierāda, ka viņa rīcībā būs nepieciešamie resursi.

3.2.3. Piedāvājumi, kuru iesniedzēji neatbilst nolikuma 3.punktā norādītajām pretendentu atlases prasībām, netiek izskatīti un turpmākajā izvērtēšanā nepiedalās.
4. Iesniedzamie dokumenti

4.1. Pretendentu atlases dokumenti

4.1.1. Pretendenta pieteikums dalībai atklātā konkursā (2.pielikums). Pieteikumu paraksta pretendenta paraksttiesīgā amatpersona vai viņa pilnvarota persona. Pieteikumā norāda pretendenta nosaukumu un rekvizītus, kā arī apliecina, ka pretendenta sniegtā informācija savas kvalifikācijas novērtēšanai ir patiesa.

4.1.2. Pretendenta apliecinājums, ka uz viņu neattiecas Publisko iepirkumu likuma 39.1panta pirmajā daļā minētie ierobežojumi. Attiecībā uz ārvalstīs reģistrētu vai pastāvīgi dzīvojošu pretendentu pasūtītājs pieprasīs, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu neattiecas Publisko iepirkumu likuma 39.1panta pirmajā daļā noteiktie gadījumi. Termiņu izziņu iesniegšanai pasūtītājs noteiks ne īsāku par 10 darbdienām pēc pieprasījuma saņemšanas dienas. 
4.1.3. Komercreģistra vai līdzvērtīgas komercdarbību reģistrējošas iestādes ārvalstīs izdota reģistrācijas apliecības kopija vai cits dokuments, kas apliecina pretendenta reģistrāciju likumdošanā noteiktā kārtībā.
4.1.4. Pretendenta apstiprināts pretendenta un apakšuzņēmēju (ja pretendents pakalpojuma sniegšanai plāno piesaistīt apakšuzņēmējus un balstīties uz to tehniskajām un profesionālajām iespējām) pēdējos 3 (trīs) gados veikto tehniskās specifikācijas prasībām atbilstošu ķimikāliju piegādes saraksts, kas apliecina pretendenta atbilstību prasībām attiecībā uz pretendenta tehniskajām un profesionālajām spējām, atbilstoši veikto Pakalpojumu saraksta veidnei (3.pielikums) un vismaz 2 (divu) pasūtītāju pozitīvas atsauksmes par to.

4.1.5. Ja pretendents līguma izpildei plāno piesaistīt apakšuzņēmējus, tad pretendents savā piedāvājumā norāda tās līguma daļas, kuras tas nodos izpildei apakšuzņēmējiem, kā arī visus paredzamos apakšuzņēmējus. Papildus apakšuzņēmējiem, kuru veicamo plānoto pakalpojumu apjoma vērtība ir 20 procenti no kopējās iepirkuma līguma vērtības vai lielāka, norāda katram šādam apakšuzņēmējam izpildei nododamo līguma daļu. 

4.1.6. Dokuments, kas apliecina amatpersonas, kura parakstījusi pretendenta pieteikumu dalībai atklātā konkursā, pilnvaras.
4.1.7. Izdruku no Valsts ieņēmumu dienesta elektroniskās deklarēšanas sistēmas par Pretendenta / personas, uz kuras iespējām Pretendents balstās vidējām stundas tarifa likmēm profesiju grupās.
4.1.8. Nolikuma 4.1.2., 4.1.3., 4.1.6. un 4.1.7.punktā noteiktie pretendentu atlases dokumenti jāiesniedz arī visiem personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu personu apvienības dalībnieku (ja piedāvājumu iesniedz personu apvienība), kā arī pretendenta norādītiem apakšuzņēmējiem, kuru veicamo plānoto pakalpojumu apjoma vērtība ir 20 procenti no kopējās iepirkuma līguma vērtības vai lielāka. Apakšuzņēmēji papildus iesniedz rakstisku apliecinājumu par gatavību piedalīties iepirkumā.

4.2. Tehniskais piedāvājums

4.2.1. Tehnisko piedāvājumu pretendents sagatavo saskaņā ar tehniskajā specifikācijā (1.pielikums) noteiktajām prasībām. 
4.2.2. Tehniskajam piedāvājumam pievienojami dokumenti, kas apliecina tehniskajā specifikācijā norādīto ķimikāliju atbilstību tehniskās specifikācijas prasībām. 
4.2.3. Tehniskajam piedāvājumam pievienojama pretendenta parakstīta garantijas vēstule, kas sagatavota un parakstīta atbilstoši atklāta konkursa pielikumā pievienotai veidnei (4.pielikums).
4.3. Finanšu piedāvājums 

4.3.1. Finanšu piedāvājums sagatavojams atbilstoši Finanšu piedāvājuma tabulai pieteikuma veidlapā (2.pielikums).

4.3.2. Finanšu piedāvājumā cenas jānorāda euro (EUR). Cenās jāiekļauj visas izmaksas, kas saistītas ar ķimikāliju reversās osmozes infiltrāta attīrīšanas iekārtas darbības tehnoloģisko procesu nodrošināšanai piegādi, utt, ietverot visus piemērojamos nodokļus, u.c. izmaksas, kas saistītas ar līguma izpildi, izņemot pievienotās vērtības nodokli (PVN). 

5. Piedāvājumu vērtēšana un piedāvājuma izvēles kritēriji

Iepirkuma komisija izvēlas piedāvājumu ar zemāko cenu, kas atbilst tehniskajai specifikācijai un konkursa nolikumā izvirzītajām prasībām.
6. Iepirkuma līgums

6.1. Pasūtītājs iepirkuma līgumu ar izraudzīto pretendentu slēgs, pamatojoties uz pretendenta piedāvājumu, saskaņā ar nolikumam pievienoto iepirkuma līguma projektu (5.pielikums).

6.2. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt iepirkumu, neizvēloties nevienu piedāvājumu. 

7. Iepirkuma komisijas tiesības un pienākumi

7.1. Iepirkuma komisijas tiesības

7.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

7.1.2. Lemt par piedāvājuma noformējuma atbilstību šā nolikuma prasībām.

7.1.3. Publisko iepirkumu likumā noteiktā kārtībā labot aritmētiskās kļūdas pretendenta finanšu piedāvājumā.

7.1.4. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā. 
7.1.5. Izslēgt pretendentu no vērtēšanas atklātā konkursā, ja viņa piedāvājums neatbilst šim nolikumam un Publisko iepirkumu likumam.

7.1.6. Izvēlēties nākamo pretendentu ar zemāko piedāvāto cenu, ja izraudzītais pretendents atsakās slēgt iepirkuma līgumu ar pasūtītāju.
7.2. Iepirkuma komisijas pienākumi

7.2.1. Nodrošināt atklātā konkursa procedūras norisi un dokumentēšanu.

7.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par konkursa nolikumu.

7.2.4. Vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.
8. Pretendenta tiesības un pienākumi

8.1. Pretendenta tiesības

8.1.1. Apvienoties grupā ar citiem pretendentiem un iesniegt vienu kopēju piedāvājumu.

8.1.2. Iesniedzot piedāvājumu, pieprasīt apliecinājumu, ka piedāvājums ir saņemts.

8.1.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
8.1.4. Piedalīties piedāvājumu atvēršanas sanāksmē.

8.1.5. Iesniegt sūdzību par iepirkuma komisijas darbību attiecībā uz atklāta konkursa likumību.
8.2. Pretendenta pienākumi

8.2.1. Sagatavot piedāvājumus atbilstoši šā nolikuma prasībām.

8.2.2. Sniegt patiesu informāciju.

8.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu. 

9. Pielikumi

9.1.       Tehniskā specifikācija (1.pielikums);

9.2. Pretendenta pieteikuma veidlapa (2.pielikums);

9.3. Veikto pakalpojumu saraksta veidne (3.pielikums);

9.4. Garantijas vēstules veidne ( 4.pielikums);

9.5. Iepirkuma līguma projekts (5.pielikums).

1.pielikums

Tehniskā specifikācija 
	Nr.p.k.
	Nosaukums
	Mērvienība
	Daudzums6

	1.
	Sārmainais membrānu mazgāšanas līdzeklis1
	l (litrs)
	7000



	2.
	Skābais membrānu mazgāšanas līdzeklis2
	l (litrs)
	1000

	3.
	Reakcijas inhibitors (organisko fosfātu un organisko skābju maisījums)3
	kg
	700

	4.
	Koncentrēta sērskābe 97% 4 
	kg
	70 000

	5.
	Nātrija hidroksīds 49-51%5
	l (litrs)
	500

	6.
	Membrānu kondicionieris
	kg
	200


Piezīmes:

1. Sārmainais membrānu mazgāšanas līdzeklis, paredzēts organiskas izcelsmes nogulšņu noskalošanai no reversās osmozes membrānām, nebojājot membrānu virsmu. Šķīdums jāpiegādā 7 (septiņās) plastmasas tvertnēs ar tilpumu 1000 litri, kā arī atbilstoši marķēti pastāvošo drošības normatīvo aktu prasībām.

2. Skābais membrānu mazgāšanas līdzeklis, paredzēts organiskas izcelsmes nogulšņu noskalošanai no reversās osmozes membrānām, nebojājot membrānu virsmu. Šķīdums jāpiegādā 1 (vienā) plastmasas tvertnē ar tilpumu 1000 litri, kā arī atbilstoši marķēti pastāvošo drošības normatīvo aktu prasībām.
3. Reakcijas inhibitors (organisko fosfātu un organisko skābju maisījums) – šķidrums, kas paredzēts bārija, stroncija, silīcija sulfātu veidošanās kavēšanai un membrānu aizsardzībai pret bojāšanos. Šķidrums jāpiegādā 28 (divdesmit astoņās) plastmasas kannās ar tilpumu 25 litri katra, kā arī atbilstoši marķēti pastāvošo drošības normatīvo aktu prasībām.

4. Koncentrēta sērskābe 97% – skābei jābūt tīrai, bez piemaisījumiem. Skābei jābūt tādai, lai atbilstu izmantojamam inhibitora tipam un membrānu kondicioniera tipam, kā arī nodrošinātu drošu membrānu moduļu tehnoloģisko darbību procesu. Skābe katrā pasūtījuma reizē jāiepilda plastmasas tvertnēs ar tilpumu 1000 litri, un jāpiegādā 3(trīs) reizes pa 22-24 tonnām, kā arī tai jābūt marķētai atbilstoši pastāvošo drošības normatīvo aktu prasībām.

5. Nātrija hidroksīds - ļoti tīrs, koncentrācija 49-51%.
6. Membrānu kondicionieris - speciāls ķīmisks preparāts, kas membrānu moduļos nodrošina bioloģisko objektu augšanai negatīvu vidi un aptur bioloģisko piesārņojumu, piegāde 25 litru kannās ar atbilstošu marķējumu.
Pretendentam jānodrošina membrānu moduļu drošu tehnoloģisko procesu, ar to nodrošinot kvalitatīvu infiltrāta attīrīšanu, kas atbilst Latvijas Republikas likumdošanai par vidē novadīto notekūdeņu prasību atbilstību. Pretendentam katru mēnesi jāveic pilnās laboratoriskās analīzes, lai varētu pareizi noteikt tehnoloģiskajiem procesiem nepieciešamo ķimikāliju tipu. Pretendents par saviem līdzekļiem un savu risku apņemas piegādāt koncentrētu skābi, kā arī noteiktu inhibitora tipu un membrānu kondicionieri, kā arī pēc nepieciešamības mainīt sārmaino vai skābo membrānu mazgāšanas līdzekli, lai nodrošinātu drošu un ekonomisku infiltrāta attīrīšanas tehnoloģisko procesu. 
Reversās osmozes infiltrāta attīrīšanas iekārtu ražotājs:.
PALL Filtersystems GmbH , Tempowerkring 1,D-21079 Hamburg,Germany
2.pielikums

pretendenta Pieteikums 

dalībai atklātā konkursā „Ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai”

(identifikācijas Nr. SPAAO 2016/2)           

1. Pilnībā iepazinušies ar atklāta konkursa nolikumu un tā pielikumiem, kā arī ar pieejamo informāciju, mēs piedāvājam veikt ķimikāliju piegādi reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai, saskaņā ar atklāta konkursa noteikumu prasībām, par kopējo summu:

Piedāvājuma cena bez PVN _______________________________________________________

                                                                             (piedāvājuma cena vārdos un skaitļos)

Pievienotās vērtības nodoklis ______________________________________________________

                                                                                                (PVN __% vārdos un skaitļos)


Piedāvājuma cena ar PVN ________________________________________________________

                                                                            (piedāvājuma cena ar PVN __% vārdos un skaitļos)

2. Piedāvājuma kopējā cena sastāv no:

	N.p.k.
	Nosaukums
	Mērvienība
	Daudzums
	Cena bez PVN par vienu vienību
	Cena bez PVN kopā

	1.
	Sārmainais membrānu mazgāšanas līdzeklis
	l (litrs)
	7000
	
	

	2.
	Skābais membrānu mazgāšanas līdzeklis
	l (litrs)
	1000
	
	

	3.
	Reakcijas inhibitors (organisko fosfātu un organisko skābju maisījums)
	kg
	700
	
	

	4.
	Koncentrēta sērskābe 97%
	kg
	70 000
	
	

	5.


	Nātrija hidroksīds 49-51%
	l (litri)


	500
	
	

	6.
	Membrānu kondicionieris
	kg
	200
	
	

	Kopā:
	

	PVN:
	

	Kopā ar PVN:
	


3. Apliecinām, ka:

3.1. piedāvātajā līguma summā ir iekļautas visas nolikumā noteiktās izmaksas;

3.2. visas piedāvājumā sniegtās ziņas ir patiesas;

3.3. mēs piekrītam visām prasībām, kas iepirkuma procedūras dokumentos ir izvirzītas Pretendentiem.

	Pretendenta nosaukums: 

	Reģistrācijas Nr./personas kods:

	Juridiskā/deklarētā adrese:

	Biroja/dzīvesvietas adrese:

	Bankas nosaukums un filiāle: 

	Bankas kods: 

	Konta Nr.:

Tālrunis:

Fakss:

e-pasta adrese:


Kontaktpersona: ___________________________ (vārds, uzvārds) ____________ (tālruņa Nr.)

Iepirkuma līguma slēgšanas gadījumā no mūsu puses iepirkuma līgumu parakstīs pretendenta pārstāvis: pārstāvja amats, vārds uzvārds, kas pretendentu pārstāv uz (statūti, pilnvara vai cits – nosaukt atbilstošo) pamata.
Pretendenta pārstāvja vārds, uzvārds, amats, paraksts, paraksta atšifrējums

Piedāvājuma parakstīšanas datums

3.pielikums
VEIKTO PAKALPOJUMU SARAKSTS

	Nr.

p.k.
	Pasūtītāja nosaukums, reģistrācijas numurs, adrese, kontaktpersonas vārds, uzvārds
	Piegādātās preces raksturojums, apjoms 


	Pašu spēkiem sniegto pakalpojumu apjoms 

(% no piegādes izmaksām bez PVN) 
	Preces piegādes gads un mēnesis

	1.
	
	
	
	

	2.
	
	
	
	


4.pielikums
GARANTIJA

20__. g. ___. _____________________ Nr.___________

________________________

(garantijas sastādīšanas vieta)

___________________________________________________________________________
(pretendenta pārstāvja vai tā pilnvarotās personas amats, vārds, uzvārds)

apstiprinu, ka manis vadītais (-ā) (pārstāvētais (-ā))

________________________________________________ ,

(piegādātāja nosaukums)

piedaloties SIA „Vidusdaugavas SPAAO” atklātā konkursā „Ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai”, identifikācijas Nr. 2016/2, uzņemamies piegādāt atklāta konkursa nolikuma tehniskajā specifikācijā norādīto preci.

Apstiprinām, ka, iesniedzot piedāvājumu esam izvērtējuši esošo situāciju, uzņemamies pilnu atbildību un bez nosacījumiem garantējam, ka:

1. Mums ir iespēja piegādāt visas tehniskajā specifikācijā norādītās preces, kuras pērk SIA „Vidusdaugavas SPAAO” (turpmāk tekstā arī Pasūtītājs), bez izņēmuma;

2. Mums ir iespēja turēt noliktavā visas preces, kuras pērk Pasūtītājs (ķimikālijas), savās telpās un piegādāt nepieciešamo to daudzumu Pasūtītājam uz sadzīves atkritumu poligonu „Dziļā vāda”, kas atrodas Krustpils novadā, Mežāres pagastā (pēc Pasūtītāja pieprasījuma, paredzamais provizoriskais pievedumu skaits – ap 4 reizēm) ne vēlāk kā 7 (septiņu) darba dienu laikā no pasūtījuma pieteikšanas;

3. Piedāvātais un piegādātais ķīmiskais reversās osmozes membrānu mazgāšanas līdzeklis ir pārbaudīts un speciāli pielāgots, lai efektīvi reģenerētu atkritumu poligona infiltrāta attīrīšanai pielāgotās reversās osmozes membrānas (speciāli modificēts poliamīds), taču mūsu piedāvātie un piegādātie membrānu mazgāšanas līdzekļi nav pārāk agresīvi un nesabojās speciāli modificētās reversās osmozes membrānas. Membrānu skalošanas cikli nebūs īsāki par 100–150 iekārtas darba stundām un nesabojās membrānu virsmas;

4. Attīrot infiltrātu, piedāvātais un piegādātais reakcijas inhibitors efektīvi aizsargā reversās osmozes membrānas no bārija, stroncija, silīcija sulfātu veidošanās; 

5. Piedāvātā un piegādātā koncentrētā sērskābe ir tīra, bez piemaisījumiem un nesabojās speciāli modificētās un infiltrātam pielāgotās reversās osmozes membrānas un dozatora sūkņa detaļas, kā arī citus izmešu filtrāta attīrīšanas agregātus, un ir piemērota reversās osmozes infiltrāta attīrīšanas procesam;

6. Piedāvātās un piegādātās ķimikālijas ir kvalitatīvas, pārbaudītas un speciāli pielāgotas reversās osmozes infiltrāta attīrīšanas tehnoloģijai, nekaitēs un nesabojās infiltrāta attīrīšanas iekārtas membrānas, kas ir speciāli modificētas un pielāgotas infiltrāta attīrīšanai, kā arī citādi nesabojās citus iekārtas agregātus vai ierīces, nodrošinās infiltrāta attīrīšanas kvalitāti un nodrošinās piemērotu infiltrāta attīrīšanas iekārtas darbu; 
7. Piedāvātie un piegādātie ķīmiskie reversās osmozes membrānu mazgāšanas līdzekļi efektīvi reģenerēs membrānas un ka membrānu skalošanas cikli nebūs īsāki par 100–150 iekārtas darba stundām;
8. Aizdomu gadījumā, ka mūsu piegādātie ķīmiskie reversās osmozes membrānu mazgāšanas līdzekļi neefektīvi reģenerē membrānas, mēs 48 stundu laikā pēc paziņojuma par to telefoniski vai pa faksu uz sava rēķina ieradīsimies un bez maksas noregulēsim izmešu filtrāta attīrīšanas iekārtas membrānu skalošanas procesus tā, lai tie būtu efektīvi, bet, ja nespēsim to izdarīt, uz sava rēķina nomainīsim visas ķimikālijas pret jaunām un efektīvām. Ja mēs nespēsim piegādāt efektīvas ķimikālijas, mēs atlīdzināsim visus tiešos zaudējumus, ko būsim nodarījuši Pasūtītājam;
9. Aizdomu gadījumā, ka mūsu piegādātie ķīmiskie reversās osmozes membrānu mazgāšanas līdzekļi vai citas piegādātās ķimikālijas (koncentrēta organiska vai neorganiska skābe vai sārms) sabojā vai varēja sabojāt infiltrāta attīrīšanas membrānas vai atsevišķus membrānu moduļus (piemēram, ja mūsu piegādātais reakcijas inhibitors neefektīvi aizsargā membrānas no iespējamām nešķīstošām sulfātu nogulsnēm, kas neatgriezeniski aizlipina membrānas, vai mūsu piegādātie ķīmiskie mazgāšanas līdzekļi vai citas ķimikālijas (koncentrēta organiska vai neorganiska skābe vai sārms) izrādījās pārāk agresīvi vai nekvalitatīvi, un tādēļ to membrānas tika neatgriezeniski bojātas un tādēļ nedarbojās efektīvi un piemērotā veidā neattīrīja infiltrātu), mēs uz sava rēķina pilnībā finansēsim bojāto membrānu nomaiņu pret jaunām. Garantija nozīmē pilnu remontu vai iekārtas vai tās daļu nomaiņu bez jebkādas pasliktināšanas vai ekspluatācijas parametru neatbilstības gadījumā bez jebkādas papildu samaksas, atlīdzinot Pasūtītājam visus tiešos zaudējumus, kas tai nodarīti.

10. Ņemot vērā, ka sadzīves atkritumu poligonā infiltrāta iekārtu KF fonda projekta ietvaros piegādātāja un garantijas apkalpošanu veic Pall Filtersystems GmbH, iesniegt no garantijas apkalpotāja apliecinājumu par to, ka visas Pretendenta piedāvātās ķīmiskās vielas atbildīs garantijas nosacījumiem un Pasūtītāja tehniskajā specifikācijā norādītajām prasībām. (Kontakti: Pall Poland Spółka z o.o., ul. Jagiellońska 74, 03-301 Warszawa, k. Jaroslaw Ilnicki (jaroslaw_ilnicki@europe.pall.com) vai Grimm & Wulff Anlagen- und Systembau GmbH, An der Reitbahn 13, 21218 Seevetal / Hittfeld, k. Stefan Friedrichs (sfr@anlagen-systembau.de). 


Piekrītam, ka par neefektīvu piegādāto ķīmisko reversās osmozes membrānu mazgāšanas līdzekļu iedarbību un neefektīvu membrānu reģenerāciju, kā arī nekvalitatīvām ķimikālijām tiks uzskatīti reversās osmozes membrānu mazgāšanas līdzekļi vai citas ķimikālijas (piegādātā koncentrētā sērskābe vai sārms), ja ir šādas pazīmes:


1. sliktāka membrānu izskalošana, kuras rezultāts ir tīra ūdens caurlaišanas samazināšanās caur membrānu;


2. saīsinājies membrānu skalošanas cikls, kas būs īsāks par 100–150 iekārtas darba stundām;


3. sliktāka vai nevienmērīga tehnoloģiskā procesa pH regulēšana, kuras laikā jāizmanto vairāk koncentrētas sērskābes vai koncentrēta nātrija hidroksīda.
Piekrītam, ka tiks uzskatīts, ka membrānu moduļi ir bojāti vai citi agregāti izgāja no ierindas, ja ir šādas pazīmes:

1. atsevišķu agregātu elementi (detaļas, starpmezgli) piegādāto ķimikāliju agresīvās iedarbības rezultātā apkausēti, salūzuši, notika to ķīmiskā korozija vai deformācija, kā rezultātā iekārta izgāja no ierindas;


  2. uz membrānu plāksnēm atrodas nešķīstošas nogulsnes, kā rezultātā samazinājusies tīra ūdens caurlaišana caur membrānu;

3. membrānu plāksnes materiāls piegādāto ķimikāliju agresīvās iedarbības dēļ tika apkausēts, kā rezultātā membrānas nedarbojas efektīvi un infiltrāta attīrīšanas kvalitāte pasliktinās.

_________________________________________________________________

(Garantiju parakstījušās personas paraksts, vārds un uzvārds, amats, datums)

5.pielikums

LĪGUMS Nr.__________ (Projekts)

	Aizkrauklē,
	                                       20__.gada __._______________


SIA „Vidusdaugavas SPAAO” (reģistrācijas numurs 55403015551, juridiskā adrese: Lāčplēša iela 1, Aizkraukle, LV-5101) tās valdes locekļa Jāņa Daģa personā, kurš rīkojas saskaņā ar statūtiem, turpmāk šā līguma tekstā saukts Pircējs, no vienas puses, un

__________________________________ (reģistrācijas numurs __________________, juridiskā adrese: _____________________________________), tās ___________________________ personā, kur_ rīkojas saskaņā ar __________________, turpmāk šā līguma tekstā saukts Pārdevējs, no otras puses, 

abi kopā un katrs atsevišķi turpmāk šā līguma tekstā saukti par Līdzējiem, pamatojoties uz Pircēja rīkotās iepirkuma procedūras – atklāta konkursa „Ķimikāliju piegāde sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai”, identifikācijas Nr. 2016/2, turpmāk šā līguma tekstā saukts iepirkums, rezultātiem un Pārdevēja iesniegto piedāvājumu, noslēdz šādu līgumu:

1. LĪGUMA PRIEKŠMETS
Sadzīves atkritumu poligona „Dziļā vāda” reversās osmozes infiltrāta attīrīšanas iekārtas ROAW941 DTG 28-8 darbības tehnoloģisko procesu nodrošināšanai, Pārdevējs saskaņā ar Pircēja pasūtījumu piegādā Pircējam:

1.1.  7000 l (septiņi tūkstoši litru) sārmaino membrānu mazgāšanas līdzekļi, kas paredzēts organiskas izcelsmes nogulšņu noskalošanai no reversās osmozes membrānām, nebojājot membrānu virsmu;

1.2. 1000 l (vienu tūkstoti litru) skābo membrānu mazgāšanas līdzekļi, kas paredzēts organiskas izcelsmes nogulšņu noskalošanai no reversās osmozes membrānām, nebojājot membrānu virsmu;

1.3.  700 kg (septiņi simti kilogramus) reakcijas inhibitoru, kas paredzēts bārija, stroncija, silīcija sulfātu veidošanās kavēšanai un membrānu aizsardzībai pret bojāšanos;

1.4.  70 000 kg (septiņdesmit tūkstošus kilogramus) koncentrētu sērskābi (sērskābei jābūt tīrai, bez piemaisījumiem);

1.5.  500 l (piecus simtus litru) nātrija hidroksīdu,

1.6. 200 kg (divi simti kilogramus) membrānu kondicionieri, kas nodrošina bioloģisko objektu augšanai negatīvu vidi un aptur bioloģisko piesārņojumu,

turpmāk tekstā - preces, bet Pircējs pērk un pieņem preces, kuru cenas atbilst Pārdevēja iesniegtajam piedāvājumam iepirkumā (līgums pielikums Nr.1).
2. LĪGUMA SUMMA UN NORĒĶINU KĀRTĪBA
2.1. Pārdevējs piegādā Pircējam preci par cenu, kāda norādīta iepirkumā iesniegtajā Piedāvājumā. Līguma kopējā summa sastāda EUR _____ (______________________), tajā skaitā pievienotās vērtības nodoklis EUR ____ (______________________).

2.2. Pircējs veic samaksu par piegādāto preci 60 (sešdesmit) dienu laikā pēc preču saņemšanas. Pircēja pilnvarotais pārstāvis tiesīgs parakstīt preču pavadzīmi – rēķinu, tā ar savu parakstu apstiprinot preču saņemšanu. Preču pavadzīme - rēķins tiek sastādīta 3 (trīs) eksemplāros, no kuriem viens atrodas pie Pārdevēja, divi - pie Pircēja.

2.3. Maksājumi tiek veikti ar bankas pārskaitījumu uz Pārdevēja norādīto bankas norēķinu kontu. 

2.4. Ja Pircējs neveic samaksu par preci laikā, tad Pārdevējam ir tiesības paņemt preci, kas ir nebojāta un veselā iesaiņojumā, atpakaļ. 

3. PRECES PIEŅEMŠANAS – NODOŠANAS NOSACĪJUMI
3.1. Pārdevējs piegādā preci Pircējam 7 (septiņu) darba dienu laikā no attiecīga pieprasījuma saņemšanas, kurā norādītas nepieciešamās preces un to apjoms. Preces Pārdevējs piegādā Pircējam darba laikā  sadzīves atkritumu poligonā „Dziļā vāda”, Mežāres pagastā, Krustpils novadā, atbilstoši pasūtījumam.
3.2. Par preces nodošanas dienu tiek uzskatīta diena, kad Pārdevējs Pircējam nodod preci, un Pircēja pilnvarotais pārstāvis to apstiprina ar savu parakstu.
3.3. Ja Pārdevējs noteiktajā termiņā pasūtīto preci nav piegādājis, piegādājis nekvalitatīvu vai neatbilstošu preci, kas nav pasūtīta, 3 (trīs) darbdienu laikā no preču saņemšanas tiek sastādīta pretenzija, kurā Pircējs norāda atklātos trūkumus. Pārdevējam uz sava rēķina tie jānovērš 5 (piecu) dienu laikā, piegādājot kvalitatīvu preci atbilstoši tehniskajā specifikācijā precei noteiktajām prasībām. 
3.4. Prece tiek uzskatīta par atbilstošu šā līguma noteikumiem, ja 3 (trīs) darbdienu laikā pēc preces saņemšanas Pircējs nenosūta pa faksu vai nepaziņo telefoniski savas pretenzijas par piegādāto preču daudzumu un kvalitāti.
3.5. Piegādājot ķīmiskos reversās osmozes membrānu mazgāšanas līdzekļus un skābi, Pārdevējs iesniedz Datu drošības lapu par katru ķimikāliju atbilstoši Latvijas un ES normatīvajiem aktiem.

4. KVALITĀTE UN GARANTIJA

4.1. Pārdevējs garantē, ka piegādātā prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
4.2. Ķīmiskiem reversās osmozes membrānu mazgāšanas līdzekļiem jābūt pārbaudītiem un speciāli pielāgotiem, lai reģenerētu speciāli filtrāta attīrīšanai pielāgotās reversās osmozes membrānas (speciāli modificēts poliamīds), kā arī efektīvi reģenerētu membrānas. Membrānu skalošanas cikli nedrīkst būt īsāki par 100–150 iekārtas darba stundām, taču nekādā gadījumā nedrīkst bojāt membrānu virsmas.
4.3. Reakcijas inhibitoram efektīvi jāaizsargā reversās osmozes membrānas no bārija, stroncija, silīcija sulfātu veidošanās.
4.4. Koncentrētai sērskābei jābūt tīrai, tā nedrīkst bojāt membrānas, un tai jābūt piemērotai reversās osmozes infiltrāta attīrīšanas procesam.
4.5. Garantijas nodrošinājumam ir jābūt spēkā vismaz divi gadi no visu pakalpojumu (preču piegādes) pabeigšanas. 
5. LĪDZĒJU SAISTĪBAS UN ATBILDĪBA

5.1. Pārdevēja saistības:

5.1.1. Pārdevējs apņemas piegādāt preci atbilstoši līguma nosacījumiem saskaņā ar Pircēja pasūtījumu, kurā norādītas nepieciešamās preces un to apjoms;
5.1.2. Pārdevējs pasūtījumu pieņem telefoniski vai pa elektronisko pastu;
5.1.3. Pārdevējs apņemas preces piegādi veikt Pircēja personālam izdevīgā darba laikā;
5.1.4. Pārdevējs ir atbildīgs par preces atbilstību Latvijas Republikas normatīvo aktu prasībām;
5.1.5. Pārdevējs apliecina, ka preces cenā iekļauti visi izdevumi, kas saistīti ar preces piegādi; 
5.1.6. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar šā līguma noteikumu pārkāpumiem, ja tajos vainojams Pārdevējs;
5.1.7. Pārdevējs uzņemas atbildību un sniedz rakstisku garantiju (līguma 2.pielikums), ka piegādātās ķimikālijas nekaitēs un nesabojās infiltrāta attīrīšanas iekārtas membrānas, kā arī citādi nesabojās citus iekārtas agregātus, nodrošinās filtrāta attīrīšanas kvalitāti un nodrošinās piemērotu infiltrāta attīrīšanas iekārtas darbu; 
5.1.8. Pārdevējs uzņemas atbildību un sniedz rakstisku garantiju, ka Piegādātāja piegādātie ķīmiskie reversās osmozes membrānu mazgāšanas līdzekļi efektīvi reģenerēs membrānas un ka membrānu skalošanas cikli nebūs īsāki par 100–150 iekārtas darba stundām;
5.1.9. Pārdevējs garantē, ka, ja ir aizdomas, ka Pārdevēja piegādātie ķīmiskie reversās osmozes membrānu mazgāšanas līdzekļi neefektīvi reģenerē membrānas, Pārdevējs 48 (četrdesmit astoņu) stundu laikā pēc paziņošanas par to telefoniski vai pa faksu uz sava rēķina ieradīsies un bez maksas noregulēs infiltrāta attīrīšanas iekārtas membrānu mazgāšanas procesus tā, lai tie būtu efektīvi, bet, ja nespēs to izdarīt, uz sava rēķina aizvietos visas ķimikālijas ar jaunām un efektīvām;
5.1.10. Pārdevējs garantē, ka, ja ir aizdomas, ka Pārdevēja piegādātie ķīmiskie reversās osmozes membrānu mazgāšanas līdzekļi vai citas piegādājamās ķimikālijas (nekvalitatīva skābe vai sārms) sabojā vai varēja sabojāt infiltrāta attīrīšanas membrānas vai atsevišķus membrānu moduļus (piemēram, ja piegādātais inhibitors neefektīvi aizsargā membrānas no iespējamām nešķīstošām sulfātu nogulsnēm, kas neatgriezeniski aizlipina membrānas, vai tika lietoti pārāk agresīvi ķīmiskie mazgāšanas līdzekļi vai citas ķimikālijas (nekvalitatīva skābe vai sārms), un tādēļ membrānas tika neatgriezeniski bojātas un tādēļ nefunkcionē efektīvi un piemērotā veidā neizskalo filtrātu), Pārdevējs uz sava rēķina pilnībā finansē bojāto membrānu moduļu nomaiņu pret jauniem. 

5.2. Pircēja saistības:
5.2.1. Pircējs preces pasūtījumu un tās apjomus piesaka telefoniski vai nosūta rakstveida pieteikumu uz Pārdevēja norādīto elektroniskā pasta adresi;
5.2.2. Pircējs apņemas veikt samaksu par preci šajā līgumā noteiktajos termiņos un kārtībā.
5.2.2. Pircējs apņemas savlaicīgi veikt Pārdevēja piegādātās preces pieņemšanu.

5.3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šā Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6. IZMAIŅAS LĪGUMĀ, TĀ DARBĪBAS PĀRTRAUKŠANA

6.1. Līgumu var papildināt, grozīt (izņemot līguma summas palielināšanu) vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.
6.2. Ja Pārdevējs nav Pircējam nodevis preci līguma 3.1.punktā noteiktā termiņā, tad Pircējs ir tiesīgs vienpusēji izbeigt līgumu, paziņojot par to Pārdevējam. Šādā gadījumā, Pircējs nav atbildīgs par zaudējumiem Pārdevējam, kas tam radušies preci izgatavojot, pasūtot, piegādājot, utt.
7. STRĪDU RISINĀŠANAS KĀRTĪBA
7.1. Jebkuras nesaskaņas, domstarpības vai strīdi tiks risināti savstarpēju sarunu ceļā. 
7.2. Gadījumā, ja Līdzēji 15 (piecpadsmit) dienu laikā nespēs vienoties, Līdzēju strīdus saistībā ar līgumu izšķirs Latvijas Komersantu šķīrējtiesa, reģistrācijas numurs 40003963576, pamatojoties uz tās reglamentu un statūtiem, latviešu valodā, rakstveida procesā, viena šķīrējtiesneša sastāvā.
8. NEPĀRVARAMA VARA
8.1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9. CITI NOTEIKUMI
9.1. Šis līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
9.2. Šis līgums stājas spēkā no tā parakstīšanas brīža un ir spēkā līdz saistību pilnīgai izpildei.
9.3. Termini, kas lietoti šajā līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Līdzējiem ir saistoši iepirkuma dokumentācijā paredzētie noteikumi. 
9.4. Šajā līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā līguma noteikumu tulkošanu.
9.5. Līgums sastādīts 2 (divos) eksemplāros, katrs uz __ (____) lapām, ar vienādu juridisku spēku, no kuriem viens glabājas pie Pircēja, otrs pie Pārdevēja. 
Līgumam pievienoti 2 (divi) pielikumi: 
1.pielikums – Pārdevēja iesniegtais finanšu un tehniskais piedāvājums iepirkumā;
2.pielikums – Pārdevēja iesniegtā garantija iepirkumā.
9.6. Pārdevējs par pilnvaroto pārstāvi šā līguma izpildes laikā nozīmē ___________________.
9.7. Pircējs par pilnvaroto pārstāvi šā līguma izpildes laikā nozīmē ___________________.
9.8. Līdzēju pilnvarotie pārstāvji ir atbildīgi par līguma izpildes uzraudzīšanu, tajā skaitā par preces pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu. 
10. LĪDZĒJU REKVIZĪTI UN PARAKSTI
	Pārdevējs:
	Pircējs:

	
	SIA „Vidusdaugavas SPAAO”

Reģistrācijas numurs 55403015551
Adrese: Lāčplēša iela 1, Aizkraukle, LV5101 

Tālr. 65133917, fakss 65133917
AS “Swedbank”
Konta Nr. LV38HABA0551034378558
Valdes loceklis  J.Daģis

	_________________________________

	_________________________________

